
	Comisia pentru Buget,

Finanţe şi Bănci
	
	București, 11 noiembrie 2021 

Nr. 4c-2/795
PLx 323/2021


RAPORT SUPLIMENTAR
asupra proiectului de Lege pentru modificarea alin.(7) al art.4 din Ordonanţa de urgenţă a Guvernului nr.60/2020 privind unele măsuri financiare în vederea implementării proiectelor de infrastructură fazate din perioada de programare 2007-2013, finanţate din fondurile Uniunii Europene aferente perioadei de programare 2014-2020
În şedinţa de vot final din ziua de marţi, 9 noiembrie 2021, Camera Deputaţilor a hotărât retrimiterea proiectului de Lege pentru modificarea alin.(7) al art.4 din Ordonanţa de urgenţă a Guvernului nr.60/2020 privind unele măsuri financiare în vederea implementării proiectelor de infrastructură fazate din perioada de programare 2007-2013, finanţate din fondurile Uniunii Europene aferente perioadei de programare 2014-2020, în vederea examinării şi depunerii unui nou raport, conform înţelegerii Comitetului liderilor grupurilor parlamentare.
În conformitate cu prevederile art. 62 din Regulamentul Camerei Deputaților, republicat,  membrii Comisiei pentru buget, finanţe şi bănci au reexaminat proiectul de Lege menționat mai sus, în ședința online, din data de 11 noiembrie 2021.
În urma reexaminării proiectului de Lege, deputații prezenți la lucrările comisiei au hotărât cu unanimitate de voturi, să propună plenului Camerei Deputaţilor un raport suplimentar de adoptare a proiectului de Lege pentru modificarea alin.(7) al art.4 din Ordonanţa de urgenţă a Guvernului nr.60/2020 privind unele măsuri financiare în vederea implementării proiectelor de infrastructură fazate din perioada de programare 2007-2013, finanţate din fondurile Uniunii Europene aferente perioadei de programare 2014-2020, cu amendamentele admise prezentate în Anexă.
 În raport cu obiectul și conținutul său, proiectul de Lege face parte din categoria legilor ordinare.
	PREŞEDINTE,

Bogdan – Iulian HUȚUCĂ
	SECRETAR,

Iulius – Marian FIRCZAK



Şef serviciu, Giorgiana Ene
Expert parlamentar,Laura Gheorghe
Anexă
AMENDAMENTE ADMISE

În urma examinării, Comisia propune adoptarea proiectului de lege cu următoarele amendamente:
	Nr. crt.
	Text ordonanță 60/2020 aprobată prin Legea 176/2020
	Text Senat
	Text propus de comisie

(autorul amendamentului admis)
	Motivare

	1. 
	
	LEGE

pentru modificarea alin.(7) al art.4 din Ordonanţa de urgenţă a Guvernului nr.60/2020 privind unele măsuri financiare în vederea implementării proiectelor de infrastructură fazate din perioada de programare 2007-2013, finanţate din fondurile Uniunii Europene aferente perioadei de programare 2014-2020
	LEGE

pentru modificarea Ordonanţa de urgenţă a Guvernului nr.60/2020 privind unele măsuri financiare în vederea implementării proiectelor de infrastructură fazate din perioada de programare 2007-2013, finanţate din fondurile Uniunii Europene aferente perioadei de programare 2014-2020
	

	2. 
	
	Articol unic.- Alineatul (7) al articolului 4 din Ordonanţa de urgenţă a Guvernului nr.60/2020 privind unele măsuri financiare în vederea implementării proiectelor de infrastructură fazate din perioada de programare 2007-2013, finanţate din fondurile Uniunii Europene aferente perioadei de programare 2014-2020, publicată în Monitorul Oficial al României, Partea I, nr.359 din 5 mai 2020, aprobată prin cu modificări şi completări prin Legea nr.176/2020, se modifică după cum urmează:
	Art. I - Ordonanţa de urgenţă a Guvernului nr. 60/2020 privind unele măsuri financiare în vederea implementării proiectelor de infrastructură fazate din perioada de programare 2007-2013, finanţate din fondurile Uniunii Europene aferente perioadei de programare 2014-2020, publicată în Monitorul Oficial al României, Partea I, nr. 359 din 5 mai 2020, aprobată prin cu modificări şi completări prin Legea nr. 176/2020, se modifică şi se completează după cum urmează: 


	Modificările vizează o mai bună structurare a textului propus.

	3. 
	ORDONANŢĂ DE URGENŢĂ nr. 60 din 30 aprilie 2020 privind unele măsuri financiare în vederea implementării proiectelor de infrastructură fazate din perioada de programare 2007-2013, finanţate din fondurile Uniunii Europene aferente perioadei de programare 2014-2020
	
	1.Titlul se modifică și va avea următorul cuprins:

ORDONANŢĂ DE URGENŢĂ nr. 60 din 30 aprilie 2020 privind unele măsuri financiare în vederea implementării proiectelor de infrastructură fazate din perioada de programare 2007-2013, finanţate din fondurile Uniunii Europene aferente perioadei de programare 2014-2020, precum și în vederea elaborării și implementării strategiilor teritoriale integrate în perioada de programare 2021-2027

Autori: Kolcsár Károly,deputat UDMR

Faragó Petru,deputat UDMR

Miklós Zoltán,deputat UDMR

Benedek Zacharie,deputat UDMR

Bende Sándor,deputat UDMR

Császár Károly Zsolt, senator UDMR
	Pentru o corectă reflectare a conținutului actului normativ astfel cum a fost aprobat prin Legea nr. 176/2020

	4. 
	Art.1. (1)Prezenta ordonanţă de urgenţă reglementează unele măsuri în domeniul fondurilor europene, având drept scop asigurarea surselor de finanţare pentru implementarea proiectelor de infrastructură fazate din perioada de programare 2007-2013, finanţate din fondurile Uniunii Europene aferente perioadei de programare 2014-2020.
	
	nemodificat
	

	5. 
	(2)Prevederile alin. (1) se aplică proiectelor prevăzute în anexa care face parte integrantă din prezenta ordonanţă de urgenţă.
	
	nemodificat
	

	6. 
	Art. 2. (1) Prin derogare de la prevederile art. 12 alin. (3) din Ordonanţa de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020, aprobată cu modificări şi completări prin Legea nr. 105/2016, cu modificările şi completările ulterioare, din fondurile prevăzute în bugetul Ministerului Fondurilor Europene, cu rol de Autoritate de management pentru Programul operaţional Infrastructură mare, în calitate de ordonator principal de credite, de la poziţia bugetară corespunzătoare din cadrul titlului X «Proiecte cu finanţare din fonduri externe nerambursabile aferente cadrului financiar 2014-2020», cod 58, se asigură şi sumele necesare pentru continuarea şi finalizarea proiectelor a căror fază a doua este inclusă la finanţare din fondurile Uniunii Europene aferente perioadei de programare 2014-2020, în concordanţă cu documentele programatice şi cu prevederile contractelor de finanţare încheiate cu beneficiarii.
	
	nemodificat
	

	7. 
	(2)Sumele alocate potrivit alin. (1), pentru proiectele fazate prevăzute în anexa la prezenta hotărâre, se utilizează pentru suportarea următoarelor categorii de costuri şi cheltuieli:
	
	nemodificat
	

	a. 
	a)costuri aferente finalizării investiţiei pentru contractele încheiate între beneficiari şi furnizorii de produse, prestatorii de servicii şi executanţii de lucrări, cu care aceştia au încheiat contracte, precum şi costuri legate de relansarea procesului de achiziţie, în vederea atingerii obiectivelor proiectelor, în baza unei justificări întemeiate;
	
	
	

	
	b)finanţarea costurilor suplimentare necesare semnării contractelor, ca urmare a depăşirii bugetelor alocate iniţial;
	
	
	

	b. 
	c)costuri suplimentare necesare finalizării lucrărilor din motive neimputabile contractorului şi beneficiarului, în baza unei justificări prealabile întemeiate;
	
	
	

	c. 
	d)suplimentarea bugetelor contractelor de asistenţă tehnică şi supervizare pentru atingerea obiectivelor proiectelor, din motive neimputabile contractorilor respectivi şi beneficiarului, de la caz la caz, în baza unei justificări prealabile întemeiate;
	
	
	

	d. 
	e)cheltuieli neeligibile declarate de misiunile de audit/verificare, care nu sunt imputabile beneficiarilor.
	
	
	

	8. 
	Art. 21. Pentru asigurarea unei bune gestiuni financiare, sumelor alocate potrivit art. 2 alin. (1) în scopul finanţării categoriilor de costuri şi cheltuieli prevăzute la art. 2 alin. (2) lit. a) - d) le sunt aplicabile prevederile Ordonanţei de urgenţă a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, aprobată cu modificări şi completări prin Legea nr. 142/2012, cu modificările şi completările ulterioare.
	
	nemodificat
	

	9. 
	Art. 3. Alocarea sumelor prevăzute la art. 2 alin. (1) în bugetul Ministerului Fondurilor Europene, în calitate de Autoritate de management pentru Programul operaţional Infrastructură mare, se realizează prin virări de credite de angajament şi/sau bugetare de la celelalte titluri de cheltuieli din cadrul aceluiaşi capitol bugetar sau de la alte capitole din cadrul aceluiaşi buget, după caz, în cursul întregului an. Sumele alocate în acest scop nu pot fi realocate pentru alte destinaţii.
	
	nemodificat
	

	10. 
	Art. 4. (1)Ministerul Fondurilor Europene stabileşte cadrul instituţional şi măsurile necesare în vederea implicării autorităţilor din România în procesul de programare şi negociere a resurselor financiare europene aferente perioadei de programare 2021-2027. 
	
	nemodificat
	

	11. 
	(2)Autorităţile de management ale programelor operaţionale stabilite potrivit legii pentru perioada de programare 2021-2027 pot desemna pentru anumite funcţii şi/sau tipuri de operaţiuni cu impact regional sau sectorial, selectate la finanţare, organisme intermediare, cu respectarea prevederilor regulamentelor europene. 
	
	nemodificat
	

	12. 
	(3)Organismele intermediare desemnate pot fi organisme publice naţionale sau locale sau organisme private organizate potrivit legii. Organismele intermediare desemnate fac parte din sistemul de management şi control al programelor operaţionale pentru care a avut loc desemnarea.
	
	nemodificat
	

	13. 
	 (4)Între autorităţile de management şi organismele intermediare se încheie un acord de delegare, prin care se stabilesc: funcţiile delegate, operaţiunile delegate, atribuţiile, responsabilităţile, durata delegării, indicatorii de performanţă ai acordului, precum şi orice alte prevederi care sunt necesare pentru ca acordul să se poată realiza. 
	
	nemodificat
	

	14. 
	(5)Autorităţile de management pentru programele operaţionale menţionate la alin. (2) rămân responsabile pentru implementarea programelor operaţionale în cauză, chiar dacă desemnează organisme intermediare.
	
	nemodificat
	

	15. 
	(6)La desemnarea organismelor intermediare prin acorduri de delegare autorităţile de management se asigură că sunt îndeplinite de către organismele intermediare următoarele condiţii:
	
	nemodificat
	

	
	a)organismul intermediar are capacitatea administrativă necesară pentru îndeplinirea obligaţiilor din acordul de delegare;
	
	
	

	
	b)organismul intermediar dispune de toate mecanismele şi procedurile necesare pentru îndeplinirea funcţiilor care au fost delegate;
	
	
	

	
	c)personalul încadrat în organismul intermediar dispune de experienţa profesională necesară pentru implementarea funcţiilor/operaţiunilor delegate;
	
	
	

	
	d)acordul de delegare are prevăzute clauzele necesare pentru luarea măsurilor necesare atunci când organismul intermediar nu îndeplineşte în totalitate sau în parte funcţiile care au fost delegate;
	
	
	

	
	e)organismul intermediar are capacitatea de a asigura pista de audit necesară pentru realizarea misiunilor de audit prevăzute conform regulamentelor Comisiei Europene;
	
	
	

	
	f)organismul intermediar îndeplineşte orice alte condiţii necesare pentru realizarea funcţiilor care i-au fost delegate de către autoritatea de management. 
	
	
	

	16. 
	(7)Pentru perioada de programare 2021-2027, ca Program naţional pilot de descentralizare, se desemnează Agenţia pentru Dezvoltare Regională Centru şi Agenţia pentru Dezvoltare Regională Nord-Est, Asociaţia de Dezvoltare Intercomunitară «Moţii, Ţara de Piatră» pentru zona Munţilor Apuseni, Asociaţia de Dezvoltare Intercomunitară - Dezvoltare Sustenabilă şi Integrată în Ţara de Sus pentru judeţele Suceava, Botoşani şi Iaşi şi Asociaţia pentru Dezvoltare Intercomunitară - ITI Microregiunea Ţara Făgăraşului pentru judeţele Sibiu şi Braşov, ca organisme de implementare a investiţiilor teritoriale integrate (ITI), după cum urmează:


	1.Partea introductivă se modifică şi va avea următorul cuprins:

„(7) Pentru perioada de programare 2021-2027, ca Program naţional pilot de descentralizare, se desemnează Agenţia pentru Dezvoltare Regională Centru, Agenţia pentru Dezvoltare Regională Nord-Est şi Agenţia de Dezvoltare Regională Nord-Vest, Asociaţia de Dezvoltare Intercomunitară «Moţii, Ţara de Piatră» pentru zona Munţilor Apuseni, Asociaţia de Dezvoltare Intercomunitară - Dezvoltare Sustenabilă şi Integrată în Ţara de Sus pentru judeţele Suceava, Botoşani şi Iaşi, Asociaţia pentru Dezvoltare Intercomunitară - ITI Microregiunea Ţara Făgăraşului şi Asociaţia de Dezvoltare Monte Făgăraş Bîlea-Capra pentru judeţele Sibiu, Braşov, Vâlcea şi Argeş, Asociaţia de Dezvoltare Intercomunitară Csomâd-Balvanyos şi Asociaţia de Dezvoltare Intercomunitară Harghita pentru judeţele Harghita şi Covasna, precum şi Asociaţia ITI IER-Barcău pentru judeţele Bihor, Satu Mare şi Sălaj ca organisme de implementare a investiţiilor teritoriale integrate (ITI), după cum urmează:”
	2. La articolul 4 alineatul (7) se modifică și va avea următorul cuprins:

"(7) Pentru perioada de programare 2021-2027 în cadrul programului-pilot de descentralizare pentru dezvoltare teritorială integrată se elaborează și implementează strategii teritoriale integrate, denumite în continuare ITI.

Autori: Kolcsár Károly,deputat UDMR

Faragó Petru,deputat UDMR

Miklós Zoltán,deputat UDMR

Benedek Zacharie,deputat UDMR

Bende Sándor,deputat UDMR

Császár Károly Zsolt, senator UDMR
	Tehnică legislativă

	
	a)Pentru iniţierea Programului naţional pilot de descentralizare prin dezvoltarea teritorială integrată ITI, Secretariatul General al Guvernului şi Ministerul Fondurilor Europene, în calitate de iniţiatori, împreună cu Ministerul Agriculturii şi Dezvoltării Rurale şi Ministerul Lucrărilor Publice, Dezvoltării şi Administraţiei, vor demara demersurile legale necesare includerii zonelor ca teritorii în care se aplică ITI cu finanţare din fonduri europene 2021-2027, în termen de 30 de zile calendaristice de la data intrării în vigoare a legii pentru aprobarea prezentei ordonanţe de urgenţă.


	
	Litera a) se abrogă
	

	
	b)Agenţia pentru Dezvoltare Regională Centru va asigura managementul şi implementarea pentru Programul naţional pilot de descentralizare pentru ITI Asociaţia de Dezvoltare Intercomunitară «Moţii, Ţara de Piatră», inclusiv pentru teritoriile gestionate de agenţiile pentru dezvoltare regională Nord-Vest şi Vest şi pentru Asociaţia pentru Dezvoltare Intercomunitară - ITI Microregiunea Ţara Făgăraşului. Agenţia pentru Dezvoltare Regională Nord-Est asigură managementul şi implementarea pentru Programul naţional pilot de descentralizare pentru Asociaţia de Dezvoltare Intercomunitară - Dezvoltare Sustenabilă şi Integrată în Ţara de Sus.
	2.Litera b) se modifică şi va avea următorul cuprins:

„b)Agenţia pentru Dezvoltare Regională Centru va asigura managementul şi implementarea pentru Programul naţional pilot de descentralizare pentru ITI Asociaţia de Dezvoltare Intercomunitară «Moţii, Ţara de Piatră», inclusiv pentru teritoriile gestionate de agenţiile pentru dezvoltare regională Nord-Vest şi Vest, pentru Asociaţia pentru Dezvoltare Intercomunitară - ITI Microregiunea Ţara Făgăraşului şi Asociaţia de Dezvoltare Monte Făgăraş Bîlea-Capra, precum şi pentru ITI Harghita şi Covasna, Asociaţia de Dezvoltare Intercomunitară Csomâd-Balvanyos şi Asociaţia de Dezvoltare Intercomunitară Harghita. Agenţia pentru Dezvoltare Regională Nord-Est asigură managementul şi implementarea pentru Programul naţional pilot de descentralizare pentru Asociaţia de Dezvoltare Intercomunitară - Dezvoltare Sustenabilă şi Integrată în Ţara de Sus. Agenţia de Dezvoltare Regională Nord-Vest şi va asigura managementul şi implementarea pentru Programul naţional pilot de descentralizare pentru Asociaţia ITI IER-Barcău.” 
	Litera b) se abrogă
	

	
	c)Ministerul Fondurilor Europene va aloca Agenţiei pentru Dezvoltare Regională Centru şi Agenţiei pentru Dezvoltare Regională Nord-Est, Asociaţiei de Dezvoltare Intercomunitară «Moţii, Ţara de Piatră», Asociaţiei de Dezvoltare Intercomunitară - Dezvoltare Sustenabilă şi Integrată în Ţara de Sus şi Asociaţiei pentru Dezvoltare Intercomunitară - ITI Microregiunea Ţara Făgăraşului sumele necesare pentru asistenţa tehnică în vederea elaborării strategiei pentru ITI.
	3.Litera c) se modifică şi va avea următorul cuprins:

„c)Ministerul Fondurilor Europene va aloca Agenţiei pentru Dezvoltare Regională Centru, Agenţiei de Dezvoltare Regională Nord-Vest şi Agenţiei pentru Dezvoltare Regională Nord- Est, Asociaţiei de Dezvoltare Intercomunitară «Moţii, Ţara de Piatră», Asociaţiei ITI IER- Barcău, Asociaţiei de Dezvoltare Intercomunitară - Dezvoltare Sustenabilă şi Integrată în Ţara de Sus, Asociaţiei pentru Dezvoltare Intercomunitară - ITI Microregiunea Ţara Făgăraşului, Asociaţiei de Dezvoltare Monte Făgăraş Bîlea-Capra, Asociaţiei de Dezvoltare Intercomunitară Csomâd-Balvanyos şi Asociaţiei de Dezvoltare Intercomunitară Harghita sumele necesare pentru asistenţa tehnică în vederea elaborării strategiei pentru ITI.”
	Litera c) se abrogă
	

	
	d)În baza strategiilor elaborate se vor aloca resurse pentru pregătirea şi implementarea de proiecte. Suma care va fi alocată pentru ITI se va calcula procentual, în raport cu suprafaţa, numărul de localităţi şi numărul de locuitori din următoarele judeţe, după cum urmează: pentru ITI Asociaţia de Dezvoltare Intercomunitară «Moţii, Ţara de Piatră», judeţele: Alba, Arad, Bihor, Cluj şi Hunedoara; pentru Asociaţia de Dezvoltare Intercomunitară - Dezvoltare Sustenabilă şi Integrată în Ţara de Sus: Suceava, Botoşani şi Iaşi; pentru Asociaţia pentru Dezvoltare Intercomunitară - ITI Microregiunea Ţara Făgăraşului: Sibiu şi Braşov; pentru ITI Harghita Covasna, Asociaţia de Dezvoltare Intercomunitară Csomad-Balvanyos, Asociaţia de Dezvoltare Intercomunitară Harghita; pentru ITI Buzău, Prahova, Vrancea, Asociaţia de Dezvoltare Intercomunitară «Ţinutul Buzăului».
	4.Litera d) se modifică şi va avea următorul cuprins:

„d)în baza strategiilor elaborate se vor aloca resurse pentru pregătirea şi implementarea de proiecte. Suma care va fi alocată pentru ITI se va calcula procentual, în raport cu suprafaţa, numărul de localităţi şi numărul de locuitori din următoarele judeţe, după cum urmează: pentru ITI Asociaţia de Dezvoltare Intercomunitară «Moţii, Ţara de Piatră», judeţele: Alba, Arad, Bihor, Cluj şi Hunedoara; pentru Asociaţia de Dezvoltare Intercomunitară - Dezvoltare Sustenabilă şi Integrată în Ţara de Sus: judeţele Suceava, Botoşani şi Iaşi; pentru Asociaţia pentru Dezvoltare Intercomunitară şi Asociaţia de Dezvoltare Monte Făgăraş Bîlea-Capra - IŢI Microregiunea Ţara Făgăraşului: judeţele Sibiu, Braşov, Vâlcea şi Argeş; pentru Asociaţia ITI IER-Barcău judeţele: Bihor, Satu Mare şi Cluj, pentru ITI Harghita şi Covasna, Asociaţia de Dezvoltare Intercomunitară Csomâd-Balvanyos, Asociaţia de Dezvoltare Intercomunitară Harghita judeţele Harghita şi Covasna; pentru ITI Buzău, Prahova, Vrancea, Asociaţia de Dezvoltare Intercomunitară «Ţinutul Buzăului».”
	Litera d) se abrogă
	

	17. 
	
	
	3. După alineatul (7) al articolului 4 se introduc trei noi alineate, alin. (8) - (11), cu următorul cuprins:

(8) Ministerul Fondurilor Europene alocă Agențiilor pentru Dezvoltare Regională,  denumite în continuare ADR, sumele necesare pentru asistenţa tehnică în vederea elaborării strategiei pentru ITI. 

(9) În vederea elaborării și implementării ITI, ADR acordă asistență tehnică și financiară asociațiilor de dezvoltare intercomunitară, înființate în acest scop. 

(10) ADR, zonele pentru care se aplică ITI, asociațiile de dezvoltare intercomunitară, respectiv județele vizate sunt următoarele: 

(a) ADR Vest pentru ITI zona Munţilor Apuseni - Asociaţia de Dezvoltare Intercomunitară «Moţii, Ţara de Piatră»: județele Alba, Arad, Bihor, Cluj şi Hunedoara; 

(b) ADR Centru pentru:

i)  ITI Harghita Covasna - Asociaţia de Dezvoltare Intercomunitară Csomád-Bálványos și Asociaţia de Dezvoltare Intercomunitară Harghita: județele Harghita și Covasna;

ii) ITI Ernei-Gornești - Asociația Mureșeană de Dezvoltare Intercomunitară Ernei-Gornești: județul Mureș;

iii) ITI zona Munților Făgăraș -  Asociația de Dezvoltare Intercomunitară Centrul Regional pentru Dezvoltare Durabilă și Promovarea Turismului “Țara Făgărașului” și Asociația de Dezvoltare Intercomunitară Monte Făgăraș Bîlea-Capra: județele Brașov, Sibiu, Vâlcea și Argeș; 

c) ADR Nord-Est pentru ITI Țara de Sus - Asociaţia de Dezvoltare Intercomunitară-Dezvoltare Sustenabilă şi Integrată în Ţara de Sus: judeţele Suceava, Botoşani şi Iaşi; 

d) ADR Sud-Est pentru:

i) ITI Delta Dunării - Asociația pentru Dezvoltare Intercomunitară ITI Delta Dunării: județele Tulcea și Constanța;

 ii) ITI Ținutul Buzăului: județele Buzău, Vrancea și Prahova; 

e) ADR Vest pentru ITI zona Văii Jiului - Asociaţia pentru Dezvoltare Teritorială Integrată Valea Jiului: județul Hunedoara;
Autori: Kolcsár Károly,deputat UDMR

Faragó Petru,deputat UDMR

Miklós Zoltán,deputat UDMR

Benedek Zacharie,deputat UDMR

Bende Sándor,deputat UDMR

Császár Károly Zsolt, senator UDMR

f) ADR Nord-Vest pentru:

i) ITI Ier-Barcău - Asociația de Dezvoltare Intercomunitară ITI Ier-Barcău: județele Bihor, Satu Mare, Sălaj. 

ii) ITI Muntii Rodnei -Asociaţia de Dezvoltare Intercomunitară Microregiunea Munţii Rodnei: judeţele Bistrița Năsăud şi Maramureş. 

Autor: Vasile-Daniel Suciu, Deputat PSD
 (11) Suma alocată pentru ITI se calculează procentual, în raport cu suprafaţa, numărul de localităţi și numărul de locuitori ai județelor prevăzute la alin. (10)

Autori: Kolcsár Károly,deputat UDMR

Bende Sándor,deputat UDMR

Császár Károly Zsolt, senator UDMR


	

	18. 
	
	
	”Art. II - În termen de 15 zile de la intrarea în vigoare a prezentei legi, la propunerea Ministerului Investițiilor și Proiectelor Europene, Ministerului Agriculturii și Dezvoltării Rurale și Ministerului Lucrărilor Publice, Dezvoltării și Administraţiei, Guvernul adoptă prin hotărâre normele privind implicarea autorităţilor şi instituţiilor în procesul de programare şi negociere a fondurilor externe nerambursabile aferente perioadei de programare 2021-2027, precum și cele privind derularea programului-pilot de descentralizare pentru dezvoltare teritorială integrată 2021-2027.” 

Autori: Kolcsár Károly,deputat UDMR

Faragó Petru,deputat UDMR

Császár Károly Zsolt, senator UDMR


	Pentru respectarea normelor de tehnică legislativă,  prevederile legate de aplicarea legii sunt cuprinse în articol separat.

	19. 
	ANEXĂ: Sumele alocate pentru continuarea şi finalizarea proiectelor de infrastructură fazate din perioada de programare 2007-2013, finanţate din fondurile Uniunii Europene aferente perioadei de programare 2014-2020
	
	nemodificat
	

	20. 
	Nr. crt.

Denumirea proiectului

Suma alocată

- mii lei -

0

1

2

1.

Fazarea proiectului Reabilitarea şi modernizarea sistemelor de alimentare cu apă şi canalizare în judeţul Mehedinţi

28.365

2.

Fazarea proiectului Sistem integrat de management al deşeurilor în judeţul Caraş-Severin

839

3.

Fazarea proiectului Reabilitarea sitului poluat istoric Iaz Batal 30 Ha - Târgu Mureş

2.093

4.

Fazarea proiectului Reabilitarea sistemului de alimentare cu apă, a sistemului de canalizare şi a staţiilor de epurare în aglomerările Vaslui, Bârlad, Huşi şi Negreşti - judeţul Vaslui

63.046

5.

Fazarea proiectului Sistem de management integrat al deşeurilor în judeţul Maramureş

136.314

6.

Fazarea proiectului Modernizarea infrastructurii de apă şi apă uzată în judeţul Caraş-Severin

49.888

7.

Fazarea proiectului Reabilitarea şi extinderea sistemelor de apă şi apă uzată în judeţul Tulcea

45.716

8.

Fazarea proiectului Reabilitarea si extinderea sistemelor de alimentare cu apă şi canalizare în judeţul Teleorman

19.400

9.

Fazarea proiectului Sistem de management integrat al deşeurilor solide în judeţul Vâlcea

9.156

